ออมสินยันไม่ขึ้นดอกเบี้ยเงินกู้
ออมสิน ยันไม่ขึ้นดอกกู้ แต่อาจตัดสินใจปรับดอกเบี้ยเงินฝากสู้เงินเฟ้อ หวังรักษาฐานลูกค้าไว้
9 มี.ค. 2554

ออมสิน ยันไม่ขึ้นดอกกู้ แต่อาจตัดสินใจปรับดอกเบี้ยเงินฝากสู้เงินเฟ้อ หวังรักษาฐานลูกค้าไว้
นายเลอศักดิ์ จุลเทศ ผู้อำนวยการธนาคารออมสิน เปิดเผยว่า ธนาคารออมสินยังไม่มีนโยบายปรับอัตราดอกเบี้ยเงินกู้ขึ้นในเร็วๆ นี้
แม้ขณะนี้ กนง. ได้ปรับอัตราดอกเบี้ยขึ้น  0.25% จาก 2.25% เพิ่มเป็น 2.50% แต่ในช่วงแรกธนาคารอาจมีการพิจารณาเรื่องการปรับขึ้นดอกเบี้ยเงินฝาก ซึ่งที่ผ่านมาธนาคารออมสินได้พยายามออกผลิตภัณฑ์ทางการเงินใหม่เช่น สลากออมสิน 5 ปี ซึ่งได้ผลตอบแทนดีเป็นทางเลือกให้กับผู้ฝากเงิน 
" ออมสินคิดมาก่อนแล้วว่าแนวโน้มดอกเบี้ยจะขึ้นและจะทยอยขึ้นอีกหลังจากนี้ เพราะราคาน้ำแพง สินค้าก็แพงตาม เงินเฟ้อเพิ่มขึ้น ดังนั้นธนาคารจึงให้ดอกเบี้ยหรือผลตอบแทนไม่ต่ำกว่าอัตราเงินเฟ้อเพื่อรักษาฐานลูกค้าไว้ ที่ผ่านมาจึงออกสลากออมสินอายุ 5 ปี ที่ให้ผลตอบแทนสูง แถมมีรางวัลพิเศษอีกด้วย " นายเลอศักดิ์กล่าว